Eesti postiajaloo nurgake / Estonian postal history blog
#000000
PARO tervikasi nr. 13, Paide-Saksamaa 1938
#000001
Täna teeme juttu PARO tervikasjadest, mis on harvaesinevad ja kogujate poolt otsitud. 28 erineva kujundusega PARO reklaamümbrikud ilmusid postiasutustesse müügile 23. detsembril 1937.a. Tegu oli pealetrükitud margi ja reklaamidega varustatud kokku volditud kirjapaberitega, mida müüdi postkontoris ainult 5 sendi eest, kuigi peale trükitud margi väärtus oli 10 senti (riigisisene lihtkirja tariif). Väljaandjaks oli Eesti Punane Rist ja tehnilise poolega tegeles reklaamifirma PARO. Asi käis minu arusaamist mööda nii, et Punane Rist maksis riigituludesse 10 senti iga peale trükitud margi eest ja ise sai ta reklaamiandjate käest ühel kirjal olevate reklaamide eest rohkem kui 10 senti, ehk siis selle vahe jättis endale Noorte Punase Risti toetuseks. Kui suure osa sai Punane Rist endale tagasi 5-sendisest müügihinnast, seda ei oska arvata. Kokku oli 28 erinevate reklaamidega ümbrikku, igaühe tiraaž suurusjärgus 1050 tükki. Esikülje all vasakul on number 1-28. Kuna tiraaž oli väike, siis on nende hind käesolevad ajal kuskil €100-300 (kõrgem väärtus on postist läbi käinud õigesti margistatud saadetistel). Erandiks nr. 15 kohvik Kultase reklaamiga, mille hind on kõrgem, kuna suurem osa selle tiraažist on kuhugi kadunud.
#000002
PARO tervikasja nr. 13 esikülg, kus kommivabriku A. Brandmann reklaam. Erinavate firmade reklaam on lisaks sees ja tagaküljel.
#000003
Loe edasi “PARO tervikasi nr. 13, Paide-Saksamaa 1938”
#000004
Eesti Punase Risti reklaamümbrik S8
#000006
Postiajaloo ja postmarkidega kursis olevad inimesed valdavalt teavad 1937.a. välja antud reklaamidega Paro tervikasju peamiselt selle tõttu, et need on suhteliselt harvaesinevad, ilusad ja ka kallid. Siin aga uurime varem, arvatavasti 1926.a. paiku välja antud Eesti Punase Risti reklaamümbrikke, mis veel põnevamad, kuna varem pole nendest suurt midagi teada olnud ja neid pole ka katalogiseeritud. Kui mu teooria osutub õigeks, siis on tegemist parodega samaväärsete eratervikasjadega mida võib nimetada meile seni teada olevate parode eelkäijateks. Loe edasi “Eesti Punase Risti 1926.a. reklaamümbrikud”
#000007
Kui omad rohkem infot mõne siinse postisaadetise, selle saaja/saatja kohta või oskad muud lisada siis palun saada kommentaar või e-kiri.
#000010